ઓસ્કરે હોફમેનની વાત સાંભળીને તેની માફી માગી, અને પોતે અંદરથી શાંત રહેવાનો પ્રયાસ કર્યો. પછી એણે કર્નલ એરિક લેન્જને બર્લિનમાં ટેલીફોન કરીને હોફમેનની ટોળકી દ્વારા કરવામાં આવેલી અરજીની સુનવણી સમયે તેમને હાજર રહેવા વિનંતી કરી. આ બધું કરવા છતાં, કોર્ટ બહાર કરવામાં આવેલું સમાધાન ઓસ્કરને ૮૦૦૦ જર્મન માર્કમાં પડ્યું! તે ઉપરાંત એ આખો શિયાળો, કેટલાયે નાગરીકોએ ઓસ્કરના કેદીઓ સામે, અને ફેક્ટરીની ગટરો અંગે ફરીયાદો કરી હોવાને કારણે ઝ્વિતાઉનું શહેરી મંડળ અને નાઝી પાર્ટી દ્વારા ટાઉનહોલમાં બોલાવીને ઓસ્કરને ઘણી વખત હેરાન કરવામાં આવ્યો હતો.